**Պենդա Մբոու** (ֆր.՝ Penda Mbow, հունվարի 4, 1955(1955-01-04), Դակար, Սենեգալ), սենեգալցի միջնադարյան ուսումնասիրությունների պատմաբան և քաղաքական գործիչ, միջնադարյան աֆրիկյան պատմության և գենդերային հարցերի բնագավառի մասնագետ։ 2001 թվականին մի քանի ամիս աշխատել է որպես մշակույթի նախարար Սենեգալի կառավարությունում։ Շեյխ Անտա Դիոպի համալսարանի պատմության ամբիոնի պրոֆեսոր է, Ֆրանկոֆոնիայի ընկերակցությունում Սենեգալի նախագահի ներկայացուցիչ, «Քաղաքացիական շարժում» հասարակական կազմակերպության հիմնադիր և ղեկավար։ Վաստակի շքանշանի կոմանդոր է (Սենեգալ) և Պատվո լեգեոնի ասպետ (Ֆրանսիա), Ուփսալայի (Շվեդիա) և Կլուժի (Ռումինիա) համալսարանների պատվավոր դոկտոր, Հովհաննես Պողոս II-ի խաղաղության մրցանակի դափնեկիր։

Կենսագրություն
--------------

Բարձրագույն կրթություն ստանալուց հետո Պենդա Մբոուն ուսումնասիրություններ է կատարել իսլամական և արևմտյան միջնադարի պատմության բնագավառում։ Մբոուն եղել է բազմաթիվ կրթական ծրագրերի թոշակառու։ 1982-1986 թվականներին սովորել է FAC դրամաշնորհով։ 1986 թվականին Պրովանսի համալսարանում ստացել է միջնադարյան պատմության դոկտորի կոչում՝ պաշտպանելով իր ատենախոսությունը «Մամլուքների ռազմական արիստոկրատիան ըստ Իբն ալ-Ջիանի կադաստրի։ Ֆրանսիայի հետ համեմատության տարրեր»։ 1992-1993 թվականներին եղել է Ֆուլբրայթի ծրագրի կրթաթոշակառու և սովորել Միչիգանի պետական համալսարանում։

1996 թվականին ստացել է Ռոքֆելլերի հիմնադրամի դրամաշնորհ և Վաշինգտոնի Ժողովրդավարության ազգային հիմնադրամի կրթաթոշակ «Քաղաքացիություն և աշխարհիկություն իսլամադավան երկրներում։ Աֆրիկայի ներգրավումը քննարկումներում» նախագծի համար։ Աշխատանքի է անցել որպես պատմության դասախոս Շեյխ Անտա Դիոպի համալսարանում։

Համագործակցել է մի շարք միջազգային կազմակերպությունների հետ, ինչպիսիք են Աֆրիկայում սոցիալական գիտությունների հետազոտությունների զարգացման խորհուրդը, որտեղ 1998 թվականին Մբոուն համակարգել է Գենդերային հիմնախնդիրների ինստիտուտը, Արևմտյան Աֆրիկայի բաց ընկերության նախաձեռնությունները, Գորեյի ինստիտուտը, Արևմտյան Աֆրիկայի հետազոտական կենտրոնը։ Մասնակցել է ՄԱԿ-ի Կանանց հիմնադրամի, ՄԱԿ-ի բնակչության հիմնադրամի, ՄԱԿ-ի զարգացման ծրագրի, Միջազգային զարգացման հետազոտական կենտրոնի տարածաշրջանային ծրագրերին։ 2001 թվականին նա մի քանի ամիս աշխատել է որպես Սենեգալի մշակույթի նախարար։

2011 թվականի մայիսի 22-ին նրան շնորհվել է Հովհաննես Պողոս II Խաղաղության համար մրցանակը, որը նրան է հանձնել Սենեգալի առաքելական նվիրակ մոնսինյոր Լուիս Մարիանո Մոնտեմայորը։ Մբոուն առաջին կանանցից է, ով ստացել է այդ մրցանակը։ 2017 թվականի ձմռանը նա ամուսնացել է պրոֆեսոր Սալիու Մբաեի հետ։

Մատենագիտություն
----------------

* Lydia Polgreen, "At Africa's Crumbling Colleges, No Room for Students", *The New York Times*, 26 mai 2007 (the situation at l'UCAD)
* Fabrice Hervieu-Wane, "Penda Mbow. Femme d'utilité publique", dans *Dakar l'insoumise*, Éditions Autrement, Paris, 2008, p. 94-99
* Penda Mbow, editor. "Hommes et femmes entre spheres publique et privee."Codesria, 2005 978-2-86978-141-2

Ծանոթագրություններ
------------------

1. 1 2
2. 1 2 3  Dictionary of African Biography / E. K. Akyeampong, Henry Louis Gates, Jr. — NYC: OUP, 2012. — ISBN 978-0-19-538207-5
3. ↑
4. ↑  «Penda Mbow. Historienne, membre de la Société civile». *Politique* (ֆրանսերեն). www.adakar.com. Վերցված է 30.08.2019-ին.
5. ↑  Mbaye, Amadou L. (2014 թ․ սեպտեմբերի 19). «Penda Mbow à propos de la succession d'Abdou Diouf à l'OIF: « Dakar n'a pas encore de préférence »». *Sene News* (ֆրանսերեն). www.senenews.com. Վերցված է 30.08.2019-ին.
6. ↑  Cisse, Ndeye Aminata. «Sénégal: Professeur Penda Mbow, l'incarnation du leadership intellectuel». *All Africa* (ֆրանսերեն). www.allafrica.com. Վերցված է 30.08.2019-ին.
7. 1 2 3 4  «Interview de Penda MBOW Représentante du Président de la République du Sénégal auprès de l'OIF». *News Press* (ֆրանսերեն). www.newspress.fr. 2018 թ․ հուլիսի 1. Վերցված է 30.08.2019-ին.
8. ↑  Sarr, Jacques Ngor (7 Januay 2017). «Voici le mari de Penda Mbow, le Pr Saliou Mbaye, ancien directeur des archives». *NDARINFO* (ֆրանսերեն). www.ndarinfo.com. Վերցված է 30.08.2019-ին.

Արտաքին հղումներ
----------------

* «Penda Mbow. Historienne, membre de la Société civile». *www.adakar.com* (ֆրանսերեն). Վերցված է 26.08.2019-ին. `{{cite web}}`: Unknown parameter `|description=` ignored (օգնություն)
* «CV de Madame la Professeur Penda MBOW» (PDF). *www.feram.org* (ֆրանսերեն). Արխիվացված է օրիգինալից (PDF) 2019 թ․ օգոստոսի 25-ին. Վերցված է 24.08.2019-ին. `{{cite web}}`: Unknown parameter `|description=` ignored (օգնություն)

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 6024059 · GND: 143984357 · ISNI: 0000000383623141 · LCCN: no2003033923 · NTA: 11354068X · SUDOC: 098976893 · VIAF: 270423711 · WorldCat VIAF: 270423711 |

 |

 |